
SINTEZA
la proiectul de Lege pentru modificarea Legii nr. 183/2016 cu privire la caracterul definitiv al
decontării în sistemele de plăţi şi de decontare a instrumentelor financiare
	Conținutul articolelor/punctelor din proiectul prezentat spre avizare şi coordonare
	Participantul la avizare, consultare publică, expertizare
	Nr. crt.
	Conținutul obiecției, propunerii, recomandării, concluziei
	Argumentarea autorului proiectului

	1
	2
	3
	4
	5

	Avizare şi consultare publică

	I. Obiecții și propuneri la punctele din proiect

	Art. I. - Legea nr.183/2016 cu privire la caracterul definitiv al decontării în sistemele de plăţi şi de decontare a instrumentelor financiare

	3. La Articolul 3, alineatele (1) și (2) vor avea următorul cuprins:  
„(1) În sensul prezentei legi, termenii şi expresiile de mai jos au următoarele semnificații: 
...
3) cont de decontare – un cont deschis la banca centrală, la un agent de decontare sau la o contraparte centrală, utilizat pentru depozitarea de mijloace bănești sau instrumente financiare, precum şi pentru decontarea tranzacțiilor dintre participanții la un sistem; 
...
19) sistem – aranjament formal care îndeplinește cumulativ următoarele condiții: 
a) este încheiat între 3 sau mai mulți participanţi, alții decât operatorul de sistem al acelui sistem, un posibil agent de decontare, o posibilă contraparte centrală, o posibilă casă de compensare (clearing) sau un posibil participant indirect şi are reguli comune şi proceduri standardizate pentru clearing, realizat prin intermediul unei contrapărți centrale sau al altei entități, şi/sau pentru executarea ordinelor de plată şi/sau ordinelor de transfer între participanţi; 
b) este guvernat de legea Republicii Moldova, dacă cel puţin unul dintre participanţi își are sediul în Republica Moldova; 
c) este desemnat de Banca Naţională a Moldovei ca sistem după ce se asigură că normele de funcţionare ale sistemului sunt adecvate; 
d) este notificat la ESMA de către Banca Națională a Moldovei.
...
	Comisia Națională a Pieței Financiare
(Aviz nr. 03-4/1448 din 23.04.2026)
	1.
	La art. I pct. 3 alin. (1) subpct. 7), cuvântul „entitățile” se va substitui cu cuvântul „entități”.
	Se acceptă.
Propunerea vizează o ajustare de ordin tehnic-redacțional și va fi luată în considerare la definitivarea proiectului.

	
	
	2.
	La art. I pct. 3 alin. (1) subpct. 19), se constată omiterea propoziției finale din redacția în vigoare a legii, și anume: „Un aranjament încheiat între operatorii unor sisteme interoperabile nu constituie un sistem”. 
Se recomandă reintroducerea acestei prevederi, având în vedere că aceasta transpune o normă expresă a Directivei 98/26/CE.
	Se acceptă.
A fost reintrodusă prevederea de la art. 3 alin. (1) pct. 19) cu privire la norma din directivă care se referă la faptul că un aranjament încheiat între operatorii unor sisteme interoperabile nu constituie un sistem.

	II. Obiecții privind tabelul de concordanță

	
	Comisia Națională a Pieței Financiare
	3.
	Se impune revizuirea și ajustarea tabelului de sinteză, în special la nivelul anumitor articole, în scopul asigurării corelării corespunzătoare a modificărilor propuse și menținerii clarității normei juridice.
	Se acceptă.
S-a ținut cont de recomandare la definitivarea tabelului de concordanță.


	
	Depozitarul Central Unic al Valorilor Mobiliare
(Aviz nr. 02/243 din 27.04.2026)
	4.
	Lipsă de obiecții și propuneri.
	

	
	Ministerul Dezvoltării Economice și Digitalizării
(Aviz nr. 03-1401 din 24.04.2026)
	5.
	Lipsă de obiecții și propuneri.
	

	Expertizare

	I. Obiecții și propuneri de ordin general 

	1.  Se completează cu clauza de armonizare cu următorul cuprins: 
„Prezenta lege transpune Directiva 98/26/CE a Parlamentului European şi a Consiliului din 19 mai 1998 privind caracterul definitiv al decontării în sistemele de plăţi şi de decontare a titlurilor de valoare, publicată în Jurnalul Oficial al Comunităților  Europene L 166 din 11 iunie 1998. CELEX: 31998L0026, astfel cum a fost modificat ultima dată prin Regulamentul (UE) 2024/886 al Parlamentului European și al Consiliului din 13 martie 2024.”
	Centrul de armonizare a legislației
(Aviz nr.31/02-126-4440 din 17.04.2026)
	1.
	Clauza de armonizare a proiectului național va reflecta transpunerea parțială a Directivei 98/26/CE, după cum urmează: 
”Prezenta Lege transpune parțial Directiva nr. 98/26/CE a Parlamentului European și a Consiliului din 19 mai 1998 privind caracterul definitiv al decontării în sistemele de plăți și de decontare a titlurilor de valoare, CELEX: 31998L0026, publicată în Jurnalul Oficial al Uniunii Europene L 166 din 11 iunie 1998, astfel cum a fost modificată ultima oară prin Regulamentul (UE) 2024/886 al Parlamentului European și al Consiliului din 13 martie 2024”.
	Nu se acceptă.
Legea nr. 183/2016 cu privire la caracterul definitiv al decontării în sistemele de plăţi şi de decontare a instrumentelor financiare, în versiunea sa finală consolidată ce urmează a fi aprobată, reflectă alinierea completă la prevederile din Directiva 98/26/CE. 
 


	II. Obiecții și propuneri la punctele din proiect

	7) instituţie – oricare dintre următoarele entităţile enumerate la lit. a) – d) care participă la un sistem şi care răspunde de executarea obligațiilor financiare rezultate din ordinele de plată/ordinele de transfer în cadrul respectivului sistem sau oricare din entitățile enumerate la lit. e) care participă la un sistem a cărui activitate constă în executarea ordinelor de plată şi care răspunde de executarea obligațiilor financiare rezultate din ordinele de plată în cadrul respectivului sistem:
a) o bancă, astfel cum este definită în Legea nr. 202/2017 privind activitatea băncilor, o bancă centrală, precum și orice entitate având sediul într-un stat membru al Uniunii Europene, autorizată să atragă depozite, ori alte fonduri rambursabile de la public și să acorde credite pe cont propriu;
b) o firmă de investiții, astfel cum este definită în legislația privind piețele de instrumente financiare, sau orice persoană juridică cu sediul  într-un stat membru al Uniunii Europene, autorizată să presteze unul sau mai multe servicii de investiții către terți și/sau să desfășoare una ori mai multe activități de investiții pe baze profesionale; 
c) orice întreprindere cu sediul în străinătate care desfășoară activități permise băncilor și societăților de investiții;
d) autorități publice şi entități garantate public;
e) o societate de plată sau o societate emitentă de monedă electronică, astfel cum sunt definite în Legea nr. 114/2012 cu privire la serviciile de plată și moneda electronică;
	Centrul de armonizare a legislației
	2.
	Cu referire la Art. I, pct. 2, subpct. 7) din proiectul național, care transpune prevederile art. 2 lit. b) din actul UE, noțiunea de „instituție”: 
- actul UE exclude explicit din definiție instituțiile de plată și emitente de monedă electronică care beneficiază de regimuri derogatorii simplificate (derogări prevăzute de art. 32 și 33 din Directiva 2015/2366 pentru instituțiile de plată și art. 9 din Directiva 2009/110/CE pentru emitentele de monedă electronică). 
Norma națională se referă la toate societățile de plată sau emitente de monedă electronică, astfel cum sunt definite în Legea nr. 114/2012 cu privire la serviciile de plată și moneda electronică, extinzând astfel obiectul de reglementare al actului național în raport cu norma UE.


















Totodată, norma națională la lit. e) preia categoria entităților eligibile (societăți de plată și societăți emitente de monedă electronică), însă omite condiția calitativă impusă de directivă cu privire la natura sistemului la care acestea participă. Potrivit normei UE, instituțiile de plată și instituțiile emitente de monedă electronică intră în sfera definiției exclusiv dacă participă la un sistem a cărui activitate constă în executarea ordinelor de transfer interbancare;
	Se acceptă parțial.
În legislația națională, nu se prevede aplicarea regimurilor derogatorii pentru anumite instituții de plată și emitenți de monedă electronică, așa cum sunt prevăzute în art. 32 din Directiva 2015/2366 pentru instituțiile de plată și art. 9 din Directiva 2009/110/CE pentru emitenții de monedă electronică. Astfel,  Legea nr. 114/2012 cu privire la serviciile de plată și moneda electronică preia noțiunea  instituțiilor de plată și a emitenților de monedă electronică fără aceste regimuri derogatorii simplificate.
Cu privire la regimul derogatoriu prevăzut de art. 33 din Directiva 2015/2366 pentru instituțiile de plată, acesta este preluat în Legea nr. 114/2012 cu privire la serviciile de plată și moneda electronică, respectiv textul proiectului de lege a fost ajustat pentru a ține cont de acest aspect.
Astfel, Art. I, pct. 3, subpct. 7) lit. e) din proiectul național se va expune în următoarea redacție:
„e) o societate de plată sau o societate emitentă de monedă electronică, astfel cum sunt definite în Legea nr. 114/2012 cu privire la serviciile de plată și moneda electronică, cu excepția societăților de plată înregistrate să presteze doar serviciile de plată indicate la art. 4 alin.(1) pct. 9) din aceiași lege;”
 
Nu se acceptă:
Noțiunea de „instituție”  include expres condiția impusă de directivă prin specificarea faptului că reprezintă oricare din entitățile enumerate la lit. e) care participă la un sistem a cărui activitate constă în executarea ordinelor de plată şi care răspunde de executarea obligațiilor financiare rezultate din ordinele de plată în cadrul respectivului sistem.
Totodată, având în vedere noțiunile utilizate în actele normative ale BNM care reglementează activitatea Sistemului automatizat de plăți interne, precizăm că proiectul Legii definește noțiunea de ordin de plată distinct de ordinul de transfer, iar instituțiile menționate la lit. e) societate de plată sau o societate emitentă de monedă electronică se încadrează în sfera definiției conform normei UE.

	c) orice întreprindere cu sediul în străinătate care desfășoară activități permise băncilor și societăților de investiții;

	
	3.
	la lit. c), după textul „orice întreprindere cu sediul” urmează a fi adăugat „central” pentru a asigura conformitatea deplină cu prevederile actului UE.
	Se acceptă.
S-a ținut cont de recomandare la definitivarea proiectului.


	7) instituţie – oricare dintre următoarele entităţi enumerate la lit. a) – d) care participă la un sistem şi care răspunde de executarea obligațiilor financiare rezultate din ordinele de plată/ordinele de transfer în cadrul respectivului sistem sau oricare din entitățile enumerate la lit. e) care participă la un sistem a cărui activitate constă în executarea ordinelor de plată şi care răspunde de executarea obligațiilor financiare rezultate din ordinele de plată în cadrul respectivului sistem:
b) o firmă de investiții, astfel cum este definită în legislația privind piețele de instrumente financiare, sau orice persoană juridică cu sediul  într-un stat membru al Uniunii Europene, autorizată să presteze unul sau mai multe servicii de investiții către terți și/sau să desfășoare una ori mai multe activități de investiții pe baze profesionale;
	Ministerul Justiției al Republicii Moldova
(Aviz nr. 04/2-5862 din 28.05.2026)
	4.
	La Art. I:
La pct. 3, ce modifică art. 3 alin. (1) pct. 7) lit. b), se utilizează termenul de „firmă de investiții”. Totuși, acest concept nu este consacrat în legislația națională în vigoare în materia pieței de capital.
Astfel, potrivit art. 6 din Legea nr. 171/2012 privind piața de capital, noțiunea utilizată este cea de „societate de investiții”, definită ca persoană juridică constituită sub forma unei societăți pe acțiuni, a cărei activitate constă în furnizarea de servicii și/sau desfășurarea de activități de investiții cu titlu profesional.
Prin urmare, utilizarea în proiect a termenului „firmă de investiții” creează o necorelare terminologică cu cadrul normativ existent și poate genera dificultăți de interpretare și aplicare a normei. Respectiv, în scopul asigurării coerenței legislative și al utilizării unei terminologii unitare, se recomandă substituirea termenului „firmă de investiții” cu termenul consacrat de „societate de investiții”, astfel cum este definit de Legea nr. 171/2012.
	Nu se acceptă.
Utilizarea termenului „firmă de investiții” în proiect este justificată de necesitatea armonizării terminologice cu cadrul european aplicabil piețelor instrumentelor financiare.
Deși, Legea nr. 171/2012 privind piața de capital utilizează în prezent noțiunea de „societate de investiții”, termenul de „firmă de investiții” derivă din terminologia utilizată în proiectele de acte normative elaborate de CNPF care transpun Directiva MiFID II și anume, proiectul de Lege privind piețele instrumentelor financiare și activitățile de investiții, proiect ce la data de 24 iulie 2026 a fost examinat în Lectura I de către Parlament..
Astfel, conform dispozițiilor proiectelor actelor CNPF, orice referire sau trimitere din actele normative în vigoare la termenul „societate de investiții”, utilizat în contextul legislației privind piețele instrumentelor financiare și activitățile de investiții se va interpreta ca referire și/sau trimitere la termenul „firmă de investiții”.

	17) procedură de insolvabilitate – orice procedură prevăzută de legislaţia Republicii Moldova, a statelor membre ale Uniunii Europene sau a altor state care urmăreşte fie lichidarea unui participant, fie restructurarea sa, dacă această măsură implică suspendarea sau limitarea plăților ori transferurilor;
	
	5.
	Adițional, la pct. 17) din același alineat al art. 3 este definită noțiunea de „procedură de insolvabilitate” ca fiind orice procedură prevăzută de legislația Republicii Moldova, a statelor membre ale Uniunii Europene sau a altor state care urmărește fie lichidarea unui participant, fie restructurarea acestuia, dacă măsura implică suspendarea sau limitarea plăților ori transferurilor.
Se constată că această definiție nu este pe deplin corelată cu cadrul normativ național în vigoare.
Potrivit art. 2 din Legea insolvabilității nr. 149/2012, „procedura de insolvabilitate” reprezintă procedura prin care debitorul intră, după perioada de observație, în procedura de restructurare sau în procedura falimentului. Aceasta este o procedură specială, strict reglementată, cu etape și efecte juridice determinate.
În același timp, Codul civil reglementează distinct procedura de lichidare a patrimoniului societății dizolvate la art. 232, precum și cazurile de lichidare/radiere a sucursalelor persoanelor juridice străine, conform art. 243, care constituie proceduri autonome de drept societar, având ca obiect exclusiv valorificarea activelor și stingerea obligațiilor, în afara cadrului de insolvabilitate judiciară. Prin urmare, definiția propusă în proiect amestecă două instituții juridice distincte procedura de insolvabilitate și procedura de lichidare care au regim juridic, finalitate și efecte diferite.
Astfel, având în vedere cele expuse mai sus, propunem revizuirea pct. 17) în sensul alinierii stricte la definiția din Legea nr. 149/2012 și excluderii procedurii de lichidare a unui participant din sfera noțiunii de „procedură de insolvabilitate”, pentru a evita confuzia între instituții juridice distincte.
	Se acceptă.
Definiția „procedură de insolvabilitate” va avea următorul cuprins: orice procedură prevăzută de legislaţia Republicii Moldova, a statelor membre ale Uniunii Europene sau a altor state care urmăreşte fie restructurarea unui participant, fie falimentarea sa, dacă această măsură implică suspendarea sau limitarea plăților ori transferurilor.

	Art. II. Dispoziții finale și tranzitorii
(1) Prezenta lege intră în vigoare peste o lună de la data publicării în Monitorul Oficial al Republicii Moldova, cu excepția Art. I pct. 3 în partea ce ține de modificarea art. 3 alin. (1): pct. 6), privind constituirea garanției în favoarea băncilor centrale din statele membre ale Uniunii Europene sau a Băncii Centrale Europene” și pct. 19) lit. d); pct. 4, în partea ce ține de completarea art. 9 alin. (3) cu lit. b);  pct. 8, în partea ce ține de completarea art. 15 cu alin. (2) și (3), care intră în vigoare la data aderării Republicii Moldova la Uniunea Europeană.
	Centrul de armonizare a legislației
	6.
	Cu referire la Art. II alin. (1) care prevede lista normelor ce urmează a intra în vigoare la data aderării RM la UE, înainte de textul „pct. 8, în partea ce ține de completarea art. 15 alin. (3) cu lit. b)” urmează a fi adăugat textul „pct. 5 în partea ce ține de modificarea art. 12 alin. (4) privind constituirea garanției în favoarea băncilor centrale din statele membre ale Uniunii Europene sau a Băncii Centrale Europene”. 
De asemenea, momentul intrării în vigoare va fi ”din data intrării în vigoare a Tratatului de adere a RM la UE”.
	Se acceptă.
La Art. II Dispoziții finale și tranzitorii se va expune cu următorul cuprins: 
(1) Prezenta lege intră în vigoare peste o lună de la data publicării în Monitorul Oficial al Republicii Moldova, cu excepția Art. I pct. 3 în partea ce ține de modificarea art. 3 alin. (1): pct. 6), privind constituirea garanției în favoarea băncilor centrale din statele membre ale Uniunii Europene sau a Băncii Centrale Europene” și pct. 19) lit. d); pct. 4, în partea ce ține de completarea art. 9 alin. (3) cu lit. b); pct. 5 în partea ce ține de modificarea art. 12 alin. (4) privind constituirea garanției în favoarea băncilor centrale din statele membre ale Uniunii Europene sau a Băncii Centrale Europene; pct. 8, în partea ce ține de completarea art. 15 cu alin. (2) și (3), care intră în vigoare din data intrării în vigoare a Tratatului de aderare a Republicii Moldova la Uniunea Europeană.

	
	
	7.
	Dispozițiile art. 10 (2), art. 11 - 14 nu se supun transpunerii, întrucât prevăd atribuții exclusive pentru Comisia Europeană, sunt depășite în timp sau constituie prevederi finale.
	Se ia act.

	Art. II. Dispoziții finale și tranzitorii
(1)	Prezenta lege intră în vigoare peste o lună de la data publicării în Monitorul Oficial al Republicii Moldova, cu excepția următoarelor prevederi din Art. I care intră în vigoare din data intrării în vigoare a Tratatului de aderare a Republicii Moldova la Uniunea Europeană:
	a) pct. 3 în partea ce ține de modificarea art. 3 alin. (1): pct. 6), privind constituirea garanției în favoarea băncilor centrale din statele membre ale Uniunii Europene sau a Băncii Centrale Europene” și pct. 19) lit. d); 
	b) pct. 4, în partea ce ține de completarea art. 9 alin. (3) cu lit. b); 
	c) pct. 5, în partea ce ține de modificarea art. 12 alin. (4); și
	d) pct. 8, în partea ce ține de completarea art. 15 cu alin. (2) și (3).

	Ministerul Justiției al Republicii Moldova

	8.
	Cu privire la Art. II alin. (1) din proiect, considerăm necesară revizuirea redacției propuse, în vederea asigurării unei reglementări coerente și corelate a dispozițiilor privind intrarea în vigoare etapizată a unor prevederi ale proiectului.
În particular, observăm că lit. a) enumeră doar parțial prevederile din Art. I care, prin natura și conținutul lor, urmează a fi aplicabile doar de la data intrării în vigoare a Tratatului de aderare a Republicii Moldova la Uniunea Europeană. În acest sens, apreciem necesară completarea acesteia și cu pct. 7), 10), 11) și 17) din Art. I, întrucât implementarea efectivă a normelor respective este condiționată de dobândirea calității de stat membru al Uniunii Europene și de aplicabilitatea cadrului juridic european aferent. Totodată, considerăm oportună completarea lit. c) cu referirea la art. 12 alin. (1), deoarece aplicarea dispozițiilor respective va fi posibilă doar din momentul intrării în vigoare a Tratatului de aderare a Republicii Moldova la Uniunea Europeană.
	Se acceptă parțial.
Art. II alin. (1) din proiect va avea următorul cuprins:
„(1)	Prezenta lege intră în vigoare peste o lună de la data publicării în Monitorul Oficial al Republicii Moldova, cu excepția următoarelor prevederi din Art. I care intră în vigoare din data intrării în vigoare a Tratatului de aderare a Republicii Moldova la Uniunea Europeană:
a) pct. 3 în partea ce ține de modificarea art. 3 alin. (1): pct. 10), pct. 11), pct. 17) în partea ce ține de legislația statelor membre ale Uniunii Europene sau a altor state și pct. 19) lit. d); 
b) pct. 4, în partea ce ține de completarea art. 9 alin. (3) cu lit. b); și
c) pct. 8, în partea ce ține de completarea art. 15 cu alin. (2) și (3).”

Având în vedere prevederile Legii nr. 548/1995 privind Banca Națională, care permite băncilor centrale ale altor state și instituțiilor financiare publice internaționale să deschidă conturi în registrele BNM, autorul a revizuit proiectul legii și a exclus prevederile de la art. II alin. (1) lit. a) și anume a pct. 6), privind constituirea garanției în favoarea băncilor centrale din statele membre ale Uniunii Europene sau a Băncii Centrale Europene” și lit. c) care se referă la pct. 5, în partea ce ține de modificarea art. 12 alin. (4). 
În consecință, includerea la excepții a dispozițiilor de la art. 12 alin. (1) și de la art. 3 pct. 17), referitoare la noțiunea de „instituție”, nu se mai consideră necesare.  

	
	
	9.
	Considerăm necesară completarea alin. (1) cu o nouă literă care să reglementeze expres aplicabilitatea pct. 2 din proiect de la data intrării în vigoare a Tratatului de aderare a Republicii Moldova la Uniunea Europeană, în măsura în care conținutul normativ al acestuia este, de asemenea, dependent de aplicarea cadrului juridic al Uniunii Europene. 
Prin urmare, recomandăm autorului revizuirea corespunzătoare a Art. II alin. (1), în vederea includerii tuturor normelor a căror aplicare este condiționată de aderarea Republicii Moldova la Uniunea Europeană.
	Se acceptă parțial.
Având în vedere prevederile Legii nr. 548/1995 privind Banca Națională, care permite băncilor centrale ale altor state și instituțiilor financiare publice internaționale să deschidă conturi în registrele BNM, autorul a revizuit proiectul conform obiecției Ministerului Justiției și consideră că nu mai există norme a căror aplicare să fie condiționată de aderarea Republicii Moldova la Uniunea Europeană.

	Centrul Național Anticorupție
(aviz nr. 06/2/9253 din 21.05.2026)
	10.
	Analizând prevederile proiectului legii menționăm că, în redacția propusă, proiectul nu conține factori
și riscuri de corupție.
	Se acceptă.

	III. Obiecții privind tabelul de concordanță

	
	Centrul de armonizare a legislației
	11.
	Potrivit pct. 2 din Anexa nr. 2 din Regulamentul privind armonizarea legislației Republicii Moldova cu legislația Uniunii Europene, aprobat prin HG nr. 1171/2018 (în continuare Regulament), urmează a se indica corect titlul proiectului de act normativ național ce transpune dispozițiile actului juridic european: „Proiectul de lege pentru modificarea Legii nr. 183/2016 cu privire la caracterul definitiv al decontării în sistemele de plăţi şi de decontare a instrumentelor financiare”.
	Se acceptă.
S-a ținut cont de recomandare la ajustarea denumirii titlului proiectului de act normativ național din Tabelul de concordanță.

	
	
	12.
	Cu referire la art. 10 (2) din actul UE, la compartimentul 8 urmează a se schimba calificativul din „Nu necesită transpunere” în „Prevederi UE neaplicabile”.

	Se acceptă.
S-a ținut cont de recomandare, fiind ajustat calificativul menționat la gradul de compatibilitate.

	Expertizare repetată

	Prezenta lege transpune Directiva 98/26/CE a Parlamentului European şi a Consiliului din 19 mai 1998 privind caracterul definitiv al decontării în sistemele de plăţi şi de decontare a titlurilor de valoare, publicată în Jurnalul Oficial al Comunităților  Europene L 166 din 11 iunie 1998. CELEX: 31998L0026, astfel cum a fost modificat ultima dată prin Regulamentul (UE) 2024/886 al Parlamentului European și al Consiliului din 13 martie 2024.
	Centrul de armonizare a legislației
(la data de 18.05.2026, în sistemul e-legiferare)
	1.
	Se validează, cu menținerea obiecțiilor consemnate în declarația de compatibilitate.
Totodată, clauza de armonizare a proiectului național va reflecta transpunerea parțială a Directivei 98/26/CE, după cum urmează:
”Prezenta Lege transpune parțial Directiva nr. 98/26/CE a Parlamentului European și a Consiliului din 19 mai 1998 privind caracterul definitiv al decontării în sistemele de plăți și de decontare a titlurilor de valoare, CELEX: 31998L0026, publicată în Jurnalul Oficial al Uniunii Europene L 166 din 11 iunie 1998, astfel cum a fost modificată ultima oară prin Regulamentul (UE) 2024/886 al Parlamentului European și al Consiliului din 13 martie 2024”.
Se menționează că parțialitatea transpunerii vizează exclusiv proiectul de modificare a legii, iar nu legea în vigoare în integralitatea sa. 
Potrivit art. I pct. 1 din proiect, clauza de armonizare cuprinsă în corpul legii de bază prevede transpunerea integrală a actului UE și rămâne nemodificată.

	Se acceptă.
S-a preluat în clauza de armonizare a proiectul de modificare a legii, faptul că acesta reflectă o transpunere parțială a Directivei 98/26/CE, iar la art. I pct. 1 din proiect, clauza de armonizare cuprinsă în corpul legii de bază prevede transpunerea integrală a actului UE și rămâne nemodificată.

